Omar Bongo

El Hadj Omar Bongo Ondinga, jaiotza-izena Albert-Bernard Bongo (Lewai, Ekuatore Afrika Frantsesa, gaur egun Bongoville, Gabon, 1935eko abenduaren 30a - Bartzelona, 2009ko ekainaren 8a) Gabongo presidentea izan zen 1967tik hil zen arte. Haren seme Ali Bongo izan zen ondorengo presidentea.

 Bizitza 
Bateke etniaren kidea zen. Frantziako Armadan sartu, eta kapitain mailarekin erretiratu zen. Gabon 1960an independentzia erdietsi ondoren, Léon M'ba bilakatu zen presidente. Haren agintaldian gora egin zuen Bongok, eta 1966an presidenteorde izendatu zuten. M'ba 1967an hil zenean, presidente bihurtu zen. Urte hartan bertan, alderdi bakarreko sistema eratu zuen.

1973an musulman egin zen, Omar izena hartuz. Motibo sendoa zuen horretarako: petrolioaren lehen shock famatuaren erdian, urre beltzean aberatsa den Gabon LPEEn sartu nahi zuen. Baita lortu ere. Berrogei urte baino gehiago iraun zuen boterean Frantziaren laguntzarekin, eta petroliotik zetozen diru-sarrerak erabili zituen bere burua aberasteko.

 Erreferentziak 

 Kanpo estekak 

Kategoria:Gabongo presidenteak
Kategoria:Gabongo militarrak
Kategoria:Bartzelonan hildakoak
Kategoria:Gabongo suniak
Kategoria:Hargin beltzak